Anul acesta, eMag organizează Black Friday în data de 20 noiembrie. Ziua a fost aleasă pentru ca toate livrările să se efectueze până în data de 30 noiembrie, când începe mini-vacanța de Ziua Națională.

Prin urmare, toate produsele comandate pe 20 noiembrie urmează a fi livrate în perioada 21 – 29 noiembrie.

Printre produsele cuprinse în ofertă se numără: 17.000 de televizoare, 60.000 de smartphone-uri, 15.000 de laptopuri, 10.000 de frigidere, 20.000 de jucării, 25.000 de parfumuri, precum și 23.000 de scutece, 3.000 de lopeți, 5.000 de saltele și 15.000 de cărți. De asemenea, ca și anul trecut, și anul acesta, de Black Friday, vor exista oferte pentru automobile.

În medie, reducerile produselor sunt de 35%, și, potrivit estimărilor eMag, vor fi 650.000 de produse vândute, în valoare de peste 200 de milioane de lei.

Ora la care se va da startul Black Friday nu este publică încă, însă, Iulian Stanciu, CEO al eMag, a declarat că „startul se dă dimineață”, iar cumpărătorii vor primi o notificare prin intermediul aplicației eMag. Iulian Stanciu estimează că anul acesta, cumpărătorii vor cheltui mai mult decât anul trecut, conform unui studiu, potrivit căruia creșterea economică a crescut comparativ cu aceeași perioadă a anului trecut, precum și nevoia de consum. Astfel, în urma unui sondaj realizat de companie a reieșit că, în 2015, 6,7 milioane de români intenționează să cumpere produse de Black Friday, în creștere față de anul trecut, când 5,7 milioane de români au declarat că își doresc să achiziționeze produse în această zi.

CARE A FOST INVESTIȚIA ÎN PRIMUL APPLE SHOP DIN ȚARĂ DESCHIS DE EMAG

Pregătirea evenimentului a început în urmă cu opt luni. Pentru partea de software au fost investiți 2 milioane de euro, iar în urma cu șase luni, eMag a început dezvoltarea parteneriatului cu principalii curieri. De asemenea, reprezentanții eMag spun că pentru Black Friday 2015 au fost angrenați 1.100 de oameni.

Referitor la reduceri, Iulian Stanciu a explicat că „atunci când publicul crede că prețul este crescut, revine, de fapt, la prețul real, după încheierea unei anumite perioade de oferte”.

Black Friday 2015 se va încheia în noaptea de vineri spre sâmbătă, la ora 00:00. Tot pe 20 noiembrie, și alte magazine online precum Flanco.ro, elefant.ro sau evomag.ro vor organiza Black Friday,